**Atbildes uz jautājumiem par**

**5.1.1.2.i. investīcijas "Atbalsta instruments pētniecībai un internacionalizācijai" ceturto kārtu**

**Izmantotie saīsinājumi:**

**CFLA** – Centrālā finanšu un līgumu aģentūra

**Atlases nolikums** – Eiropas Savienības Atveseļošanas un noturības mehānisma plāna 5.1. reformu un investīciju virziena “Produktivitātes paaugstināšana caur investīciju apjoma palielināšanu P&A" 5.1.1.r. reformas “Inovāciju pārvaldība un privāto P&A investīciju motivācija” 5.1.1.2.i. investīcijas “Atbalsta instruments pētniecībai un internacionalizācijai ceturtās kārtas projektu iesniegumu atlases nolikums

**MK noteikumi Nr. 116** – Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" ceturtās kārtas īstenošanas noteikumi

**MK noteikumi Nr. 104** - Noteikumi par iepirkuma procedūru un tās piemērošanas kārtību pasūtītāja finansētiem projektiem

**Investīcija** – Latvijas Atveseļošanas un noturības mehānisma plāna 5.1. reformu un investīciju virziena "Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments pētniecībai un internacionalizācijai" ceturtā kārta

**LIAA** – Latvijas Investīciju un attīstības aģentūra

**IPCEI** - Important Projects of Common European Interest

**KPVIS** – Kohēzijas politikas vadības informācijas sistēma

**Komisijas regula Nr. 651/2014** - Komisijas 2014. gada 17. jūnija Regula (ES) Nr. [651/2014](http://eur-lex.europa.eu/eli/reg/2014/651/oj/?locale=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu

Saturs

[1. Vispārīgi jautājumi 2](#_Toc168402572)

[2. Īstenošanas nosacījumi 3](#_Toc168402573)

[3. Attiecināmās izmaksas 4](#_Toc168402574)

[4. Projekta iesnieguma aizpildīšana un pielikumi 5](#_Toc168402583)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
| 1.1. | Kāds ir projekta ietvaros veikto iepirkumu tiesiskais regulējums projekta īstenotājam, kas ir uzņēmums. Vai tie ir MK noteikumi Nr. 104 vai Publisko iepirkumu likums? | Jā, ja finansējuma saņēmējs nav Publisko iepirkumu likuma subjekts (piemēram, ja finansējuma saņēmējs ir komersants, kuram nav publiskas personas ietekme), tad iepirkumi veicami saskaņā ar MK 28.02.2017. noteikumiem Nr.104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" |
| 1.2. | Varat, lūdzu, precizēt, kā izpaužas Efektīva sadarbība (70%/30%) IPCEI projektu kontekstā. Uz finansējumu CFLA var pieteikties tie, kam ir atbalsta vēstule no LIAA un kuri ir IPCEI projektā. Vai efektīvā sadarbība skaitās starp IPCEI starptautiskā projekta dalībniekiem, vai starp Latvijas dalībniekiem, neņemot vērā starptautisko sadarbību IPCEI projekta ietvarā? | Šis ir jāskatās tieši šī konkrētā projekta iesniedzēja projekta kontekstā. Proti, to izmaksu kontekstā, kuras tiek paredzētas CFLA projektā nevis visam lielajam IPCEI projektam.  Vienlaikus efektīva sadarbība papildus intensitātes iegūšanai MK noteikumu Nr. 116 55. un 56. punkta kontekstā skatāma IPCEI projekta ietvaros un izpildāma, ja atbalsta saņēmējs efektīvu sadarbību īsteno ar IPCEI projekta ietvaros iesaistītiem citiem ES dalībvalstu komersantiem vai pētniecības un zināšanu izplatīšanas organizācijām.  Projektā efektīvās sadarbības ietvaros radušās cita komersantu vai pētniecības un zināšanu izplatīšanas organizāciju izmaksas netiek attiecinātas, izņemot gadījumu, ja atbalsta saņēmējs atsevišķu aktivitāšu īstenošanai veic ārpakalpojumu saskaņā ar MK noteikumu Nr. 116 47.punktu, bet nav uzskatāma kā efektīva sadarbība. |
| 1.3. | Ja pareizi saprotu, IPCEI projekti ir starptautiski, un Latvija nevar būt par vadošo partneri. Vai projekts tiek vienlaikus sniegts visās dalībvalstīs, no kurām ir dalīborganizācijas? | Jā, IPCEI projekti ir starptautiski. Līdz šim Latvijas komersanti vai pētniecības un zināšanu izplatīšanas organizācijas pārstāvji savu dalību projektos nodrošinājuši kā asociētie un netiešie partneri, tomēr līdzšinēji neviens Latvijas komersants vai pētniecības un zināšanu izplatīšanas organizācija projektā dalību nav nodrošinājis kā vadošais partneris, ņemot vērā sarežģīto notifikācijas procesu ar Eiropas Komisiju vai uzlikto pienākumu koordinēt visa projekta uzraudzību. Latvija šobrīd ir paredzējusi atbalsta piešķiršanas shēmu Komisijas regulas Nr. 651/2014 ietvaros, kur ir specifiski nosacījumi un būtu attiecināmi uz tiešajiem, asociētajiem vai netiešajiem partneriem vienādi.  IPCEI darbības virzienā projektu apstiprināšana var aizņemt ilgāku laiku, jo paziņojuma izstrādē tiek veikta sadarbībā ar visiem IPCEI darbības virzienā iesaistītajiem pārstāvjiem. Vienlaikus finansējuma sadale IPCEI projekta ietvaros starp vairākiem partneriem nav paredzēta. |
| 1.4. | Un ir sagaidāms, ka rudenī būs vēl atlicis finansējums šīs investīcijas ietvaros? | Tiek prognozēts, ka 2024.gada rudenī finansējums vēl būs pieejams, vienlaikus tas var būt nepietiekams visiem, kas saņēmuši LIAA atbalsta vēstules. |
| Īstenošanas nosacījumi | | |
| 2.1. | Varētu komentēt sīkāk intensitātes palielināšanu, kad izpildīti nosacījumi. Piemēram, ja pareizi saprotu var intensitāti palielināt, ja ir 2 publikācijas. Vai jaunā intensitāte ir spēkā tikai uz priekšu (no publikāciju publicēšanas brīža) vai arī attiecās uz visu projektu. | Papildus intensitātes projekta iesniedzējam jāparedz jau projekta iesnieguma iesniegšanas brīdī. Piemērojamā papildus intensitātes ir attiecināma uz visu projektu, no kā tiek aprēķināts papildus piešķirtais finansējums.  Piemērs. Mazais uzņēmums projekta ietvaros plāno veikt rūpniecisko pētījumu, kur saskaņā ar MK noteikumu Nr. 116 54.1.1.apakšpunkta būtu piemērojama atbalsta intensitāte 70% apmērā. Papildus projekta ietvaros tiek plānotas 2 publikācijas (saskaņā ar MK noteikumu Nr. 116 55.3.apakšpunktu un Komisijas regulas Nr. 651/2014 25.panta 6.punkta “b” apakšpunktu). Ņemot vērā MK noteikumu Nr. 116 55.punktā minēto, tad MK noteikumu Nr. 116 54.1.1. apakšpunktā finansējuma intensitāti var palielināt par 10 procentiem, ja pētniecības projekta rezultāti pieņemti publicēšanai vismaz 2 zinātniskajos rakstos. Līdz ar to kopējā projekta atbalsta intensitāte būtu 70%+10%=80%, kas ir maksimālais atbalsta intensitātes slieksnis saskaņā ar MK noteikumu Nr. 116 60.punktu. Ja publikācijas netiek pieņemtas, atbilstoši MK noteikumu Nr. 116 55.3. apakšpunkta prasībām, tad konkrētā rūpnieciskā pētījuma intensitāte būtu tikai 70%.  Projekta ietvaros nepieciešams paredzēt, kad plānots veikt publikācijas un papildus intensitāti var saņemt pēc MK noteikumu Nr. 116 55.3.apakšpunkta prasību izpildes. |
| 2.2. | Kāds ir maksimālais projekta īstenošanas termiņš? | Projekta īstenošanas termiņš noteikumu ietvaros saskan ar izmaksu attiecināšanas termiņu, kas saskaņā ar MK noteikumu Nr.116 61.punktu noteikts 31.12.2027. |
| 2.3. | Vai viens projekta īstenotājs var iesniegt vairākus projektus? | Jā, viens projekta īstenotājs var iesniegt vairākus projektu iesniegumus. Tiek ņemts vērā, ka viena IPCEI darbības virziena ietvaros vienam uzņēmumam var būt apstiprināti vairāki projekti, jo IPCEI ietvaros var būt arī vairāki *work stream,* kuros projekta īstenotājs var darboties paralēli un tādā gadījumā, abiem diviem projektiem jābūt apstiprinātiem no Eiropas Komisijas puses kā IPCEI projektiem, kā arī abiem diviem projektiem jābūt saņemtai arī atbalsta vēstule no LIAA. |
| 2.4. | Vai, ja mūsu dalība IPCEI ir apstiprināta, varam uzsākt projekta īstenošanu? | Projekta darbības var uzsākt tikai pēc projekta iesnieguma iesniegšanas KPVIS. Vēršam uzmanību, ka gadījumā, ja projekta darbības būs uzsāktas pirms projekta iesnieguma iesniegšanas, projekta iesniedzējs nevarēs pretendēt uz atbalstu (MK noteikumu Nr. 116 42. punkts). |
| Attiecināmās izmaksas | | |
| 3.1. | Vai Personāla atlases kompānijas pakalpojumi, kas palīdz atrast projekta īstenošanai nepieciešamo personālu ir attiecināmi (zem ārējo pakalpojumu izmaksām (projekta vadības u.tml)) | Nē, šādas izmaksas nav attiecināmas saskaņā ar MK noteikumu Nr. 116 43.punktu. Šādas izmaksas būtu jāsedz pašam uzņēmumam no privātā finansējumu. |
| 3.2. | Kādi ir finanšu noteikumi pētniecības organizāciju līdzdalībai? | Pētniecības organizāciju līdzdalība var tikt nodrošināta, piemēram, iepērkot ārpakalpojumus no šīm organizācijām. Ja gadījumā kādas aktivitātes tiek veiktas sadarbībā nevis kā ārpakalpojums, tad gan pētniecības organizācijas pašu izmaksas, ja vien tas nav finansējuma saņēmējs, nav attiecināmas.  MK noteikumu Nr. 116 31.1. apakšpunkts paredz, ka atbalstu var saņemt arī pētniecības organizācijas. Projekta iesniedzējiem, kas būtu valsts iestāde, atbalsta intensitātes tiek piemērota kā lielam komersantam saskaņā ar Centrālas finanšu un līgumu aģentūras izstrādātajā informatīvajā materiālā “Par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu” minēto, kur valsts dibinātām universitātēm, augstskolām un zinātniskajiem institūtiem uzņēmuma statuss ir lielais uzņēmums, savukārt, ja zinātniskā institūcija ir privāto tiesību juridiskā persona vai tās struktūrvienība, atbalsta intensitāti skata atbilstoši komersanta komercsabiedrības kategorijai. |
| Projekta iesnieguma aizpildīšana un pielikumi | | |
| 4.1. | Pieteikuma veidlapas rādītāju sadaļā, vai ir jāaizpilda un jāsola pilnīgi visu rādītāju izpilde/sasniegšana? | Projekta ietvaros obligāti jāparedz tādi sasniedzamie rādītāji, kas ir noteikti saskaņā ar MK noteikumu Nr.116 6.punktu. Vienlaikus nacionālajiem rādītājiem, kas minēti MK noteikumu Nr.116 7.punktā, projekta iesniegumā informācija nav jānorāda uz projekta pieteikuma iesniegšanas laiku, bet gan projekta īstenošanas laikā. Dati par nacionālajiem rādītājiem ir jāaizpilda līdz 2026. gada 30. jūnijam, pēc tam, kad pēc būtības ir jau iegūti kādi dati, ja tādi ir radušies, informāciju sniedzot kopā ar progresa pārskatu. |
| 4.2. | Vai projekta budžetā norāda tikai Latvijas dalībnieka budžetu, vai visu budžetu ieskaitot arī partneru budžetu IPCEI ietvarā īstenotajam projektam? | Nē, projekta iesniegumā, kas tiek iesniegts KPVIS, norādāmi tikai konkrētā IPCEI projektā iesaistītā Latvijas pārstāvja budžetu. |
| 4.3. | Vai projekta pieteikumā, kas tiek sniegts CFLA var būt plašāks tvērums (papildus aktivitāte) nekā sākotnēji sniegtajā projekta idejas aprakstā, uz ko tika saņemta atbalsta vēstule no LIAA? | Projekta pieteikumā, kas tiek sniegts CFLA var būt plašāks tvērums nekā sākotnēji sniegtajā projekta idejas aprakstā, uz ko tika saņemt atbalsta vēstule tik ilgi, kamēr papildus aktivitātes, kas radušās sarunu laikā ar tiešo partneri vai IPCEI projekta mērķu sasniegšanai, nemaina sākotnējo projekta būtību.  Vienlaikus, ja ir papildus aktivitātes, kas radušās ārpus konkrētā IPCEI darbības virziena tvēruma, tad būtiskas izmaiņas projekta idejai, par kuru saņemta atbalsta vēstule no LIAA projekta iesniegumā nebūs atbalstāms, jo LIAA atbalsta vēstule tika sniegta par konkrētās projekta idejas īstenošanu attiecīgā IPCEI darbības virziena ietvaros.  Ja IPCEI projekta ietvaros ar tiešo partneri vai asociēto partneri ir kopēji secināts, ka ir nepieciešamas papildus aktivitātes, tad izmaiņas pret sākotnējo projekta ideju būtu pieļaujamas, vienlaikus nepārsniedzot kopējo noteikto finansējumu. Ja papildus aktivitātes pārsniedz LIAA atbalsta vēstulē sākotnēji noteikto finansējumu, tad ir jāskatās vai pamatojums ir saistīts IPCEI darbības virziena kontekstā, vai tas ir saistīts ar tiešo partneru sarunām, kuru ietvaros tiek teikts, ka Latvijas pārstāvji varētu iesaistīties, ja papildus vēlas, lai tiek pētītas konkrētas lietas un tās ir kā papildus aktivitātes, tad projekta iesniegumā appildus aktivitātes būtu atbalstāmas.  Vienlaikus atbalsta programmas mērķis ir attīstīt konkrēto pētniecības virzienu vai jomu, līdz ar to papildus aktivitātes, kas ir zem IPCEI darbības virziena tēmas un sākotnēji ir paredzētas projekta idejā un par ko tika saņemta atbalsta vēstule no LIAA, būtu uzskatāmas par atbalstāmām. |
| 4.4. | Papildinājums par to, kam jābūt budžeta ietvarā, kas ir noteikts atbalsta vēstulē. Tajā momentā, kad LIAA sniedz atbalsta vēstuli, tad idejas bija ļoti vispārīgas. Attīstot tālāk sadarbībā ar darba grupām, mēs redzam, ka tvērums ir plašāks nekā sākotnēji bija plānots. Redzam arī partneru ieinteresētās lietas attiecīgi tā projekta ietvarā, plus arī tehnoloģijas ir mainījušās kopš LIAA izsniedza atbalsta vēstuli, tur sanāks nekorekti ar to atvēlēto budžetu, kas sākotnēji bija iezīmēts.  Vai jāskatās, ka virsējā līmeņa tvērums paliek tas pats un tos apakšējos tvērumus attiecīgi var precizēt kopā ar budžetu? | Ja tas ir sarunu laikā ar IPCEI, lai varētu iesaistīties, tad tās ir tās izmaiņas, kas ir radušās sarunu laikā ar tiešo partneri. Tās ir izmaiņas, kas jāskatās projekta ietvaros vai neatšķiras galīgi uz otru pusi, piemēram, ja LIAA atbalsta vēstulē ir plānota viena ideja vai viens virziens, bet projekta iesniegumā KPVIS norādītā informācija par projektu paredz pilnīgi citu virzienu, tad šajā gadījumā par to CFLA atbalsts nemaz netiks sniegts. Bet ja tas izmaiņas ir saistītas ar IPCEI projekta jomu vai virzienu, tad izmaiņas var būt pieļaujamas.  Saprotams, ka laika gaitā gan virsējā līmeņa, gan tehnisko jautājumu tvērums var mainīties, ņemot vērā, ka IPCEI atlase parasti ilgst no 6 mēnešiem līdz pat gadam, līdz ar ko precizējamas var būt arī virsējā līmeņa tvēruma izmaiņas. |
| 4.5. | Vai projekta budžeta pieaugums no sākotnējā (LIAA atbalsta vēstule 2021.gadā) var tikt pamatota ar personālā izmaksu pieaugumu (inflācija)? | Jā, tas kas ir iespējamās novirzes projekta pieteikumā, piemēram, ja sākotnēji ir plānots, ka būs 1 eksperts, bet beigās tās aktivitātes par ko runā ar partneri liek saprast, ka ir nepieciešami 3 eksperti, tad loģiski ka mainīsies plānotās projekta finansējuma izmaksas, kas ir personāla izmaksas.  Tie ir tie atsevišķie gadījumi, kas ir jāskatās konkrētajā brīdī, kad šie pieteikumi tiks iesniegti CFLA vai arī var veikt atsevišķas sarunas pirms tam, ja CFLA kolēģi piekrīt šos atsevišķos gadījumus izrunāt, ja uzņēmumiem ir aizdomas par to ka būs problēmas apstiprināt. |
| 4.6. | Kad būs iespēja saņemt Eiropas Komisijas vai IPCEI koordinatora informāciju vai dokumentu, kas apliecina IPCEI projekta uzsākšanu Med4Cure ietvaros (vai jau tagad, vai 2024.gada rudenī, un kādā veidā mēs saņemsim informāciju par šo)? | Šobrīd Veselības IPCEI 1.viļņa (Med4Cure) ietvaros notiek projektu ideju skaņošana ar Eiropas Komisiju, lai uzsāktu IPCEI projektu. Mirklī, kad būs pieejama informācija, kas ļaus Med4Cure iesaistītiem komersantiem iesniegt projekta iesniegumu, Med4Cure iesaistītie tiks informēti atsevišķi. |
| 4.7. | Šobrīd vēl nav iespējams saņemt 9. pielikumu, kas ir Eiropas Komisijas vai IPCEI koordinatora informāciju, kas apliecina projekta uzsākšanu. Vai plašāka informācija par šo būs pieejama maijā un kurā brīdī tas tiks uzsākts? | Attiecībā uz Veselības IPCEI 2.viļņa (Tech4Cure) ieviešanas statusu - IPCEI koordinējoša valsts no savas puses vēl nav pabeiguši nacionālo atlasi, bet brīdī, kad atlase būs pabeigta, tiks nodota tālāk informācija par tālāko rīcību IPCEI projektu izstrādei - sākt sadarbības partneru savešanas procesu. Eiropas Komisijas vai IPCEI koordinatora informācija vai dokumenta, kas apliecina IPCEI projekta uzsākšanu Tech4Cure ietvaros varētu tikt nodrošināts ne ātrāk kā š.g. rudenī. |